കാരവന് ടൂറിസം പദ്ധതിയുമായി സംസ്ഥാന വിനോദസഞ്ചാര വകുപ്പ് തിരുവനന്തപുരം: വിനോദ സഞ്ചാരമേഖലയില് കാരവന് ടൂറിസം പദ്ധതിയുമായി ടൂറിസം വകുപ്പ്. ടൂറിസം മന്ത്രി പിഎ മുഹമ്മദ് റിയാസാണ് പദ്ധതി പ്രഖ്യാപിച്ചത്. ടൂറിസം മേഖലയുടെ സമഗ്ര വികസനത്തിനാണ് കാരവന് ടൂറിസം ആവിഷ്കരിച്ചിരിക്കുന്നതെന്നും മന്ത്രി പറഞ്ഞു. ഒരു ടൂറിസം കേന്ദ്രത്തില് ലഭിക്കുന്ന സൗകര്യങ്ങള് ഒരു വണ്ടിയില് തന്നെ ഒരുക്കാനുളള പദ്ധതിയാണ് നടപ്പാക്കുന്നത്. പകല് യാത്രയും രാത്രിയില് വിശ്രമവും എന്ന രീതിയിലായിരിക്കും പദ്ധതി നടപ്പാക്കുക. ഒരുപാട് സൗകര്യങ്ങളോടെയാണ് കാരവന് സജ്ജീകരിക്കുന്നത്. ഇന്റര്നെറ്റ് ഉള്പ്പെടെയുളള സൗകര്യങ്ങളാണ് ഇതില് ഉണ്ടാകുക. ടൂറിസ്റ്റ് ഡെസ്റ്റിനേഷനുകളെ പൂര്ണമായും വാക്സിനേറ്റ് ചെയ്യുന്ന പദ്ധതിയും ടൂറിസം വകുപ്പ് ആവിഷ്കരിക്കുന്നുണ്ട്. ക്യാംപിങ്,ട്രക്കിങ്, താമസ സൗകര്യം ലഭിക്കാത്ത സ്ഥലങ്ങളില് കാരവന് ടൂറിസത്തിന്റെ സാധ്യത വരും കാലങ്ങളില് വലിയ നേട്ടമാണെന്നും മന്ത്രി വ്യക്തമാക്കി.